b'\n_START_ARTICLE_\nCh\xe1\xbb\xaf N\xc3\xb4m\n_START_PARAGRAPH_\nCh\xe1\xbb\xaf N\xc3\xb4m (vietn. \xf0\xa1\xa8\xb8\xe5\x96\x83, \xe2\x80\x9drahvaanomainen kirjoitus\xe2\x80\x9d) on kiinan kirjoitusj\xc3\xa4rjestelm\xc3\xa4\xc3\xa4n pohjautuva kirjoitusj\xc3\xa4rjestelm\xc3\xa4, jolla kirjoitettiin vietnamia ennen siirtymist\xc3\xa4 qu\xe1\xbb\x91c ng\xe1\xbb\xaf -j\xc3\xa4rjestelm\xc3\xa4\xc3\xa4n 1900-luvun alussa._NEWLINE_Ch\xe1\xbb\xaf N\xc3\xb4m sis\xc3\xa4lt\xc3\xa4\xc3\xa4 kiinan merkkien lis\xc3\xa4ksi vietnamia varten kehitettyj\xc3\xa4 merkkej\xc3\xa4, joissa tavallisesti yhdistyy kaksi kiinan merkki\xc3\xa4: toinen osoittaa sanan merkityksen ja toinen vietnamin mukaisen \xc3\xa4\xc3\xa4nt\xc3\xa4myksen._NEWLINE_Ch\xe1\xbb\xaf N\xc3\xb4m kehitettiin noin 1000-luvulla Vietnamissa korvaamaan aiempaa chu-nho-kirjoitusta, joka oli yksinkertaisesti kiinan kirjoittamista. Ch\xe1\xbb\xaf N\xc3\xb4m mahdollisti ensimm\xc3\xa4ist\xc3\xa4 kertaa kirjoittamisen vietnamiksi._NEWLINE_Nykyisin Ch\xe1\xbb\xaf N\xc3\xb4m -kirjoitusta k\xc3\xa4ytet\xc3\xa4\xc3\xa4n Vietnamissakin ani harvoin, sill\xc3\xa4 maa on siirtynyt t\xc3\xa4ysin qu\xe1\xbb\x91c ng\xe1\xbb\xafn k\xc3\xa4ytt\xc3\xb6\xc3\xb6n.'